ιο 4 ' ARISTOTELIS 
spinae cartilago est pro ossibus, atque in ea humor 
medullaris. Quibus per humum tantum motus 
datus est, si animal pariunt ? circum nares et aures 
atque ossium extrema quaedam cartilagines sunt. 
CAP. VITI. (Textus et Scaligeri IX.) 
Sunt et alia genera partium quibusdam in ani¬ 
malibus, neque eiusdem cum his naturae, neque 
procul tamen: vt vngues, vngulae tam continuae 
quam fissae, cornua: adhaec rostrum, quale auium 
est. Haec enim et flecti apta et scindi: os autem 
nullum flexile aut fissile est, sed frangi tantum po¬ 
test. Cornuum quoque et viiguium et vtriusque 
vngulae color colorem cutis atque pilorum sequi- 
tur. Quibus enim corium atrum est, iis etiam ni¬ 
gra cornua et vngulae, siue eas continuas siue fissas 
habeant. Sic et candidis candidae, et mediis in 
coloribus eadem ratio. Vngues quoque eodem 
modo colorantur. At dentes in ossium natura sunt. 
Quare Aethiopum atque aliorum eiusmodi dentes 
atque ossa candida sunt, vngues nigri, qualis et 
cutis vniuersa. Cornuum pars maxima ab radice 
caua sunt, et adhaerent circa os capitis, quod, 
qua exoriuntur, ambiunt: mucro autem et solidus 
et simplex. Sola ceruorum cornua penitus solida 
et ramosa. Ceterae animantes, quae cornua gerunt, 
